- Hindi News
- National
- फरार सरगना बने पुलिस के लिए चुनौती, हर महीने सवा करोड़ का नशे का अवैध कारोबार
फरार सरगना बने पुलिस के लिए चुनौती, हर महीने सवा करोड़ का नशे का अवैध कारोबार
गांजाअफीम तस्करी के मामले में पुलिस ने भले ही वारदातों का पर्दाफाश किया है, लेकिन सरगना पुलिस की गिरफ्त में नहीं सके। गांजा तस्करी का मुख्य सरगना पवन शर्मा एक महीने से सदर पुलिस को गच्चा दे रहा है। वहीं अफीम तस्करी के मुख्य सरगना बीएसएफ इंस्पेक्टर राजेंद्र कुड़ी से भी पुलिस अब तक पूछताछ नहीं कर सकी है। उद्योगनगर पुलिस का कहना है कि इंस्पेक्टर राजेंद्र कुड़ी के मणिपुर हैडक्वार्टर में सूचना दे दी गई है, लेकिन सरगना कुड़ी मणिपुर में है या नहीं, इसकी जानकारी पुलिस को नहीं है। जांच में चौकाने वाले तथ्य सामने आए कि इन सरगनाओं ने सीकर, चूरू, झुंझुनूं, नागौर, बीकानेर जैसलमेर सहित कई जिलों में नेटवर्क फैला रखा है। सीकर जिले में हर महीने अफीम का करीब 55 लाख गांजे का करीब 70 लाख का अवैध कारोबार हो रहा है। अन्य जिलो की सप्लाई की बात करंे तो हर महीने करीब पांच करोड़ का अवैध कारोबार हो रहा है।
केस 1 गांजा तस्करी का फरार सरगना पवन शर्मा (क्रेन मालिक)
>ऐसे करता था तस्करी : 31जनवरी को सदर उद्योगनगर पुलिस ने कार्रवाई कर 105 किलोग्राम गांजा पकड़ा। गांजा तस्करी के आरोप में चार को गिरफ्तार किया गया। जांच में सामने आया कि राजस्थान क्रेन सर्विस का मालिक पवन शर्मा गांजा तस्करी का नेटवर्क चला रहा है। जिसके तार नागौर, चूरू, झुंझुनूं बीकानेर सहित कई जिलों से जुड़े है। सीकर जिले में क्रेन की आड़ में गांजा सप्लाई करता था। कार्रवाई के साथ सरगना पवन शर्मा सीकर से फरार हो गया।
>सदरपुलिस की अब तक की जांच कार्रवाई : सीआईमुश्ताक खां का कहना है कि गांजा तस्करी के मुख्य आरोपी पवन शर्मा की पुलिस तलाश कर रही है। लेकिन अब तक आरोपी कोई सुराग नहीं लगा है। गांजा तस्करी के मामले में पुलिस टीम ने जयपुर में रेल्वे अधिकारियों से भी पूछताछ की है। इस मामले में पहले चार जनों को गिरफ्तार किया जा चुका है।
केस2 अफीम तस्करी का सरगना राजेंद्र कुड़ी (बीएसएफ इंस्पेक्टर)
>ऐसे करता था तस्करी : अफीमतस्करी का सरगना बीएसएफ इंस्पेक्टर राजेंद्र कुड़ी मणिपुर से सीकर में अपना नेटवर्क संचालित करता था। खंडेला स्थित सलवाड़ी में दौलत राम मीणा उसका अवैध कारोबार संभालता था। तस्करों के शरीर पर पॉलिथीन बांधकर अन्य तरीकों से अफीम की तस्करी की जाती थी। सीकर, जैसलमेर, झुंझुनूं सहित कई जिलों में अपना नेटवर्क फैला रखा है।
>उद्योगनगरपुलिस की अब तक की जांच कार्रवाई : अफीमतस्करी के आरोप में विशाल जाट को पकड़े जाने के बाद पूरे मामले का पर्दाफाश हुआ। जिसमें सरगना बीएसएफ इंस्पेक्टर राजेंद्र कुड़ी का नाम सामने आया। सीआई राजपाल सिंह ने बताया कि मणिपुर हेडक्वार्टर में इंस्पेक्टर राजेंद्र की शिकायत की गई है। वहां उससे पूछताछ हो रही है या नहीं। राजेंद्र ड्यूटी पर पहुंचा या नहीं। इसकी कोई जानकारी नहीं है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva